Worcester F 80 Distinctiones

134 Medice Medice cura teipsum

Medice. *Medice cura teipsum*, Luc. 4[:23]. Ne per aliquid vicium occultum sit virtutum destruccio quod sepe contingit secundum Gregorium, *Super Ezechielem* libro 1, homelia 4, sunt multi prediti virtutibus et tamen vno vicio omnia confundunt, quia Eccli. 9[:18]: *Qui in vno peccauerit multa bona perdet*. Nam secundum Gregorium *Moralium* 19, Nichil valet ciuitatem obsessam custodire, scilicet, per vnam partam aditus prebeatur.

¶ Item *Medice cura teipsum* ne sit sub nomine virtutum viciorum latitacio. Nam secundum Gregorium *Moralium* 23, vicia menciuntur se esse virtutes quia effusio se simulat misericordiam, credulitas iustitiam, remissio mansuetudinem. Ideo dicat quilibet, *Medice cura te ipsum,* ne sit per dona in vicia precipitacio quia secundum Gregorium *Moralium* 30, multi per accepta dona in superbie vicium corrumpunt. Sancti, enim, in suis operibus tria considerant. Ne praua agant, neque recta sunt omittant, ne bonis expletis intumescant, secundum Gregorium *Super Ezechielem* libro 2 homilia 7.

¶ Item *Medice*

/fol. 260va/

*cura te ipsum,* ne sit in medicando indebitus ordo,[[1]](#footnote-1) quia secundum Augustinum, *Super Joannem*, homilia 25, si medicus causam egritudinis nesciat non curat, quamuis ad tempus curare videatur. Nam causa manente morbus repetitur. Causa morborum est superbia, Eccli. 10[:15]: *Initium omnis peccati superbia*. Ideo cura superbiam et non erit iniquitas. Ideo dicatur doctori, *Medice cura teipsum*, ne sit iudicendo exterius, arrogans[[2]](#footnote-2) ostentacio, quia secundum Gregorium, *Moralia* 24, tales non appetunt auditores erudire, sed se ipsos ostentare.

¶ Item ne sit interius in docendo elacio. Item *Medice cura teipsum* ne sit doctrine per contraria opera destructio. Cum enim actiones et sermones dissonant[[3]](#footnote-3) interimunt[[4]](#footnote-4) verum, secundum Philosophum in *Ethica*. Et sic vna manus edificans, id est, sermo, et alia destruens, id est, operacio. Eccli. 34[:28]. Item si sit prelatus, dicatur ei *Medice cura teipsum*, ne sit apostatans sua prelacio, Gregorius, *Moralium* 24, Rector superbus tociens[[5]](#footnote-5) ad cultum ydolatrie labitur quociens preesse hominibus delecatur.

¶ Item *Curet seipsum* ne sua mansuetudo fit ruinosa, sibi et aliis. Nam secundum Gregorum *Super Ezechielem,* homilia 10, Rector dum vicia subiectorum aspicit et corrigere recusat, non corrigendo crudeliter multiplicat, fit que lenitas iniquitas. Item talis *curet seipsum* ne sit eius correccio tirannica, *Moralium* 28. Arrogantes increpando furere magis appetunt quam fouere consulendo. Ideo Gal. 6[:1]: *Qui* sapientes *estis huiusmodi instruite in spiritu lenitatis.* Ergo probemus nos et scrutemur angulos cordium nostrorum. Et si talia in nobis deprehendimus curemus, Si non deprehendimus studeamus ne in talia incidiamus. Fodiatur paries cordis et forte videantur *abhominaciones maiores*, [Ezech. 8:6]. Et quia medicus debet esse in reputacione et veneracione, dileccione apud egrotum ut ei credat, honorat, diligat et sic facilius possit mederi. Non enim debet medicus omittere de contingentibus, Ideo quamuis in nobis non sint magna corrigenda, vtpote transgressiones mandatorum seu ventorum tamen ea que obnubulant famam religiosorum curemus curare si sint et si non sint caueamus ne sint.[[6]](#footnote-6)

¶ Et sunt quinque que obnubilant famam ex-

/fol. 260vb/

terius. Primum est inutilium discursuum varietates seu sedulitas. Et dicuntur inutiles qui sunt sine iusta necessitate vel pia vtilitate. Hoc facit religiosos homine non esse in admiracione cum tamen debent sic esse, secundum Augustinum, *De ciuitate* libro 12, c. 5, Christus piscatores paucissiones misit et tanto mirabiliores quando rariores. Ideo quando vnum[[7]](#footnote-7) religiosi tam frequenter in viis in palaciis vilescunt, populo miracula nempe assiduitate viluerunt secundum Augustinum, *Super Joannem*, ideo motus talium dicitur esse motus muscarum. Sapientia vlter pro nacione animalium produxit terra muscas et pro piscibus eructauit fluuius multitudinem ranarum. Musca caret ossibus interius et alis exterius animal insolens et inquietum, Gregorius, *Moralium* 18, signat religiosos modernos qui carent solidamento virtutum et alium contemplacionum, quos producit terra, id est, religio pro animalibus, id est, antiquis religiosis. Animalia enim sensu viuacia, rigore valida, fructu vtilia designant antiquos religiosos qui erant tales. Pro quibus producit terra vagos multos et fluuius, id est, religio, eructauit pro piscibus, id est, antiquis religiosis, qui per pisces designantur, quia refrigerati ab ardoribus concupiscentiarum et iniuncti a fluctibus turbulationum produxit ranas, id est, garrulos religiosos, Jer. 14[:10]: *Hec dicit Dominus populo huic, qui dilexit mouere pedes suos, et non quievit, et Domino non placuit*.

¶ Secundum quod obscurat, est lenitas hoc facit quod eis non creditur. Cum tamen debent esse solita et maturi, Ezech. 1[:7]: *Planta pedis eorum vt planta pedis vituli*. Ibi Gregorius, homilia 3, in predicatoribus sanctis est planta pedis vt vituli, quia mature incedit fortis, et diuisa, quia predicator debet habere in maturitate fortitudinem, in opere descrecionem. Non enim eius predicacio facile suscitur, si leuis in moribus videatur. Ideo de talibus, Job 24[:18]: *Leuis est super faciem aque*. Facies aque ab omni vento mouetur et ex omni parte qualibet, est qui sua sequitur desideria. Econtra dicitur in figura sanctorum, in Psal. [34:18]: *In populo graui laudabo te*.

¶ Tercium quod denigrat et obscurat famam religiosorum. Est conformitas ad secularia, vtpote in conuictu, in affatu, in risu, in gestu, et tunc verificatur illud Osee 4[:9]: *Sicut populus*, *sic* et *sacerdos.* Et cum Paulus[[8]](#footnote-8) dicat precipue talibus, [Rom. 12:2]: *Nolite conformari huic seculo*. Ipsi tamen

/fol. 261ra/

multiplicant vanitates seculi, risus, cachimaciones carnalitates quod est contra Deum. Seneca, *Epistula*, nota qui ad philosophum venit, cotidie aliquid boni secum refert; vt aut sanior domum redeat aut sanabilior predicator. Ergo qui est physicus, id est, virtuose viuens debet esse sicut sol illuminans, inflamans iniunctas eos, ad quos ingreditur secundum illud Marc. vltimo [16:17]: *Linguis locuntur nouis.* Quod est contra eos qui mancucant et non laborant, [2] Thess. 3[:10].

¶ Quartum quod obfuscat famam religiosorum. Est exemplorum infinitas contra quos, Titus 2[:7]: *In omnibus exemplum* prebete *bonorum operium*. Debent predicatores esse sicut *naues poma portantes*, Job 9[:26], odorem boni post se relinquentes. Sed homine possunt seculares dicere illud Psal. [73:9]: *Signa nostra non vidimus*, id est, bona exempla, *jam non est propheta,* sed talis qualis esse deberet.

¶ Quintum est defeccio disciplinem, Eccli. 36[:27]: *Vbi non est sepes, diripietur possessio*, sepes est custodia discipline.

¶ Sextum est amoris priuati deordinabilitas vel ficte amicicie falsitas. Vnde Gregorius *Super Ezechielem* libro 1, homilia 4, vehementer claudit oculum cordis amor priuatus. Ex quo fit quod facta propria et aliena non equaliter pensantur, Phil. 2[:21]: *Omnes querunt que sua[[9]](#footnote-9) sunt*.

¶ Septem est dicendi timiditas. Nam secundum Salustium, viritas odium parit, quando dicit Seneca, libro *De Beneficiis*, 7, cum magnates omnibus abundent, vno tamen egent, scilicet, homine qui dicat eis verum. Ideo verecundum est religioso predicanti si non audeat verum dicere, ex quo gentiles philosophi in hoc non erubuerunt. Vnde Hieronimus *Contra Jovinium*, Diogenes fuit philosophus vsquequam profitens verum, Eccli. 4[:33]: *Vsque ad mortem certa pro iustitia*.

¶ Octava est migatoria ociositas ex qua proueniunt multe dissoluciones, frivole locuciones, litigiose contempciones, Eccli. 33[:29]: *Multam malitiam docuit ociositas*.

1. ordo ] *add*. do F 80. [↑](#footnote-ref-1)
2. arrogans ] Lambeth, F 128 *corr.* errogans F 80. [↑](#footnote-ref-2)
3. dissonant ] Lambeth, F 128 *corr.* dissoluant [↑](#footnote-ref-3)
4. interimunt ] F 128 *corr*. in te re F 80, vitre ruri Lambeth. [↑](#footnote-ref-4)
5. tociens ] *add*. tociens F 80. [↑](#footnote-ref-5)
6. sint ] At this point F 128 adds: De qua vide supra, c. [134] Fama. [↑](#footnote-ref-6)
7. tanto mirabiliores quando rariores. Ideo quando vnum ] Lambeth *corr.* dentur F 80. [↑](#footnote-ref-7)
8. Paulus ] *corr.* Petrus F 80, Lambeth. [↑](#footnote-ref-8)
9. sua ] Lambeth *corr.* sana F 80. [↑](#footnote-ref-9)